Edmund Tudor
Edmund Tudor (1431 - 1. novembar 1456) je bio engleski plemić poznat kao otac Henrika VII Engleskog. Rođen je kao drugi sin Owena Tudora i Katarine od Valoisa, udovice Henrika V Engleskog. Nije poznato je li rođen prije ili poslije nakon što su njegovi roditelji sklopili tajni brak. Njegova majka je rodila još četvero djece Owenu prije nego je umrla 1437. godine. Njegov polubrat, kralj Henrik VI Engleski, dao mu je titulu grofa od Richmonda u novembru 1452. godine. Dana 1. novembra 1455. oženio je dvanaestogodišnju ledi Margaret Beaufort, koja je zanijela već 1456. godine. Tokom Ratova dviju ruža Edmund je bio zarobljen od strane Yorkista. Bio je zatvoren na jugu Velsa, gdje se zarazio kugom i umro 1. novembra 1456. godine. Njegovo jedino dijete, sin koji će na kraju Ratova ruža postati Henrik VII Engleski, rodio se dva mjeseca nakon njegove smrti.